CELEX: 31997R0142
Language: lt
Date: 1997-01-27 00:00:00
Title: 1997 m. sausio 27 d. Komisijos reglamentas (EB) Nr. 142/97 dėl informacijos apie tam tikras esamas medžiagas pateikimo, kaip numatyta Tarybos reglamentu (EEB) Nr. 793/93Tekstas svarbus EEE.

Svarbus teisinis pranešimas

|

31997R0142

Oficialusis leidinys L 025 , 28/01/1997 p. 0011 - 0012

		Komisijos Reglamentas (EB) Nr. 142/971997 m. sausio 27 d.dėl informacijos apie tam tikras esamas medžiagas pateikimo, kaip numatyta Tarybos reglamentu (EEB) Nr. 793/93(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1993 m. kovo 23 d. Tarybos reglamentą (EEB) Nr. 793/93 dėl esamų medžiagų keliamos rizikos įvertinimo ir kontrolės [1], ypač į jo 12 straipsnio 2 dalį,kadangi Komisijai reikalinga atitinkama informacija apie tam tikras medžiagas, kad ji galėtų imtis Stojimo sutarties 69, 84 ir 112 straipsniais reglamentuojamą nuostatų, kurios dar nėra taikomos naujose valstybėse narėse, persvarstymo procedūros; kadangi ši informacija turi būti gauta anksčiau už visą kitą informaciją, kurią reikia pateikti pagal Reglamento (EEB) Nr. 793/93 3 ir 4 straipsnius;kadangi 12 straipsnyje numatyta, kad gamintojai ir importuotojai gali būti įpareigoti pateikti turimą informaciją apie tam tikras medžiagas, kurios gali kelti rimtą pavojų žmonių sveikatai arba aplinkai;kadangi Komisijos reglamente (EEB) Nr. 1488/94 [2] yra nurodyti principai, kaip, remiantis Reglamentu (EEB) Nr. 793/93, įvertinti esamų medžiagų keliamą pavojų žmogui ir aplinkai;kadangi šio reglamento nuostatos atitinka pagal Reglamento (EEB) Nr. 793/93 15 straipsnio nuostatas įkurto Komiteto nuomonę,PRIĖMĖ ŠĮ REGLAMENTĄ:1 straipsnisPer keturis mėnesius nuo šio reglamento įsigaliojimo šio reglamento priede išvardytų medžiagų gamintojas (gamintojai) ir importuotojas (importuotojai) pateikia Komisijai visą reikiamą ir turimą informaciją apie šių medžiagų poveikį žmogui ir aplinkai.Informaciją apie poveikį — tai informacija apie cheminės medžiagos emisiją arba jo poveikį gyventojams ar aplinkos sferoms įvairiomis medžiagos gyvavimo ciklo stadijomis pagal Reglamento (EB) Nr. 1488/94 3 straipsnio 3 dalį ir 1A priedą, kai:- žmonių grupės — darbininkai, vartotojai ir poveikį per aplinką patiriantys žmonės,- aplinkos sritys — tai vanduo, žemė ir oras, taip pat ir informacija apie cheminės medžiagos likimą nuotekų valymo įmonėse ir jo sankaupą mitybos grandinėje;- medžiagos naudojimo laikas — tai jos pagaminimas, vežimas, sandėliavimas, pavertimas preparatu ar kitoks apdorojimas, panaudojimas ir sunaikinimas arba utilizavimas.2 straipsnisŠis reglamentas įsigalioja po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1997 m. sausio 27 d.Komisijos varduRitt BjerregaardKomisijos narė[1] OL L 84, 1993 4 5, p. 1.[2] OL L 161, 1994 6 29, p. 3.--------------------------------------------------PRIEDASEinecs Nr. | Cas Nr. | Medžiagos pavadinimas || |1 | 200–268–0 | 56–35–9 | Bistributiltino oksidas |2 | 215–147–8 | 1306–23–6 | Kadmio sulfidas |3 | 215–717–6 | 1345–09–1 | Kadmio gyvsidabrio sulfidas |4 | 218–743–6 | 2223–93–0 | Kadmio distearatas |5 | 220–017–9 | 2605–44–9 | Kadmio dilauratas |6 | 231–901–9 | 7778–39–4 | Arsenato rūgštis |7 | 232–466–8 | 8048–07–5 | Kadmio cinko geltonasis sulfidas |8 | 235–758–3 | 12656–57–4 | Kadmio geltonasis sulfoselenidas |9 | 261–218–1 | 58339–34–7 | Kadmio raudonasis sulfoselenidas |--------------------------------------------------